b'\n_START_ARTICLE_\nKoriolio efektas\n_START_PARAGRAPH_\nKoriolio efektas\xc2\xa0\xe2\x80\x93 matomas objekt\xc5\xb3 nukrypimas nuo tiesaus jud\xc4\x97jimo, stebint i\xc5\xa1 besisukan\xc4\x8dio atskaitos ta\xc5\xa1ko. Pavadinta Gasparo Koriolio (Gaspard-Gustave Coriolis), 1835\xc2\xa0m. \xc5\xa1\xc4\xaf efekt\xc4\x85 apra\xc5\xa1iusio pranc\xc5\xabz\xc5\xb3 mokslininko vardu. Matematiniai \xc5\xa1io efekto aspektai buvo nagrin\xc4\x97jami dar 1778\xc2\xa0m. P. Laplaso._NEWLINE_Koriolio efektas sukelia akivaizd\xc5\xbeius k\xc5\xabno, judan\xc4\x8dio tiesiaeig\xc4\x97je besisukan\xc4\x8dioje koordina\xc4\x8di\xc5\xb3 sistemoje, kelio poky\xc4\x8dius. I\xc5\xa1 ties\xc5\xb3 k\xc5\xabno trajektorija nuo tiesios linijos nenukrypsta, taip atsitinka d\xc4\x97l pavir\xc5\xa1iaus jud\xc4\x97jimo._NEWLINE_\xc4\xaesivaizduokite, kad asmuo, esantis \xc5\xa1iaur\xc4\x97s a\xc5\xa1igalyje, numet\xc4\x97 kamuol\xc4\xaf kitam, kuris n\xc4\x97ra pusiaujyje. Kol kamuolys skrido, \xc5\xbdem\xc4\x97 truput\xc4\xaf pasisuko aplink savo a\xc5\xa1\xc4\xaf, ir gaudantysis susp\xc4\x97jo pereiti \xc4\xaf rytus. Jeigu metantis, kuris taik\xc4\x97si kamuoliu, neatsi\xc5\xbevelg\xc4\x97 \xc4\xaf \xc5\xbdem\xc4\x97s jud\xc4\x97jim\xc4\x85, kamuolys nukrito kairiau gaudan\xc4\x8diojo. \xc5\xbdvelgiant i\xc5\xa1 pusiaujo, atrodo, kad i\xc5\xa1 metan\xc4\x8diojo rank\xc5\xb3 paleistas kamuolys i\xc5\xa1 pat prad\xc5\xbei\xc5\xb3 skriejo kairiau, negu reik\xc4\x97jo\xc2\xa0\xe2\x80\x93 iki pat kamuolio nusileidimo._NEWLINE_Remiantis Niutono mechanikos metodu, kad k\xc5\xabnas judantis tiesiai nukrypt\xc5\xb3 nuo u\xc5\xbeduotos trajektorijos, j\xc4\xaf turi veikti ka\xc5\xbekokia i\xc5\xa1orin\xc4\x97 j\xc4\x97ga. Rei\xc5\xa1kia, kad gaudantysis, kuris yra pusiaujyje, turi padaryti i\xc5\xa1vadas, kad numestas kamuolys nukrypo nuo tiesiaeig\xc4\x97s trajektorijos, d\xc4\x97l ka\xc5\xbekokios j\xc4\x97gos veikimo. Jeigu mes gal\xc4\x97tume pa\xc5\xbei\xc5\xabr\xc4\x97ti \xc4\xaf skrendant\xc4\xaf kamuol\xc4\xaf i\xc5\xa1 kosmoso mes pamatytume, kad i\xc5\xa1 tikr\xc5\xb3j\xc5\xb3 jokia j\xc4\x97ga kamuolio neveik\xc4\x97._NEWLINE_Nuokrypis nuo trajektorijos atsirado d\xc4\x97l to, kad \xc5\xbdem\xc4\x97 susp\xc4\x97jo pasisukti po kamuoliu, kol jis skrido tiesiai. Tokiu atveju, ar veikia tokioje situacijoje kokia nors j\xc4\x97ga ar ne, tai priklauso nuo atskaitos sistemos, kurioje yra steb\xc4\x97tojas. Ir pana\xc5\xa1\xc5\xabs rei\xc5\xa1kiniai nei\xc5\xa1vengiamai atsiranda tada, kai yra kokia nors besisukanti koordina\xc4\x8di\xc5\xb3 sistema, pavyzd\xc5\xbeiui, \xc5\xbdem\xc4\x97. \xc5\xa0io rei\xc5\xa1kinio apra\xc5\xa1ymui fizikai da\xc5\xbenai naudoja termin\xc4\x85\xc2\xa0\xe2\x80\x93 fiktyvi j\xc4\x97ga, tur\xc4\x97dami omeny, kad j\xc4\x97ga realiai egzistuoja, tiesiog steb\xc4\x97tojui, besisukan\xc4\x8dioje atskaitos sistemoje, atrodo, kad ji veikia (kitas pavyzdys fiktyvios j\xc4\x97gos\xc2\xa0\xe2\x80\x93 i\xc5\xa1centrin\xc4\x97 j\xc4\x97ga). Fiktyvi j\xc4\x97ga, kuri veikia \xc5\xa1iame pavyzdyje, vadinama Koriolio j\xc4\x97ga\xc2\xa0\xe2\x80\x93 pranc\xc5\xabz\xc5\xb3 fiziko, kuris pirmas apra\xc5\xa1\xc4\x97 \xc5\xa1\xc4\xaf efekt\xc4\x85, garbei.'